**Սքոթ Արֆիլդ** (անգլ.՝ Scott Arfield; նոյեմբերի 1, 1988(1988-11-01)[…], Լիվինգստոն, Լոթիան, Շոտլանդիա, Միացյալ Թագավորություն), շոտլանդական ծագմամբ կանադացի ֆուտբոլիստ, անգլիական «Բարնլի» ֆուտբոլային ակումբի կիսապաշտպան։ Սկզբում նա խաղում էր Շոտլանդիայի երիտասարդական թիմի կազմում, բայց ի վերջո ընտրեց Կանադայի ազգային հավաքականը։

Ակումբային կարիերա
------------------

### «Ֆալկիրկ»

Արֆիլդը սովորել է Շոտլանդիայի «Ֆալկիրկի» ակադեմիայում և հնարավորություն է ստացել խաղալ առաջին թիմի կազմում։ 2007 թվականի օգոստոսի 4-ին՝ 2007/08 մրցաշրջանի բացման օրը, «Ֆալկիրկի» կազմում Արֆիլդը նշեց իր դեբյուտը «Գրետն» ակումբի դեմ արտագնա խաղում, որն ավարտվեց 4:0 հաշվով։ Ակումբի կազմում իր առաջին գոլը նա խփել է «Ինվերնես Կալեդոնիան Տիսլ» ակումբի դեմ խաղում, որում իր թիմը պարտվել է 2:4 հաշվով։ Դրանից հետո նա երկու գոլ է խփել «Սենտ Միրենի» դեմ տնային խաղում, իսկ խաղն ավարտվել է 4:0 հաշվով։ 2007 թվականի դեկտեմբերին Արֆիլդը ստացել է Շոտլանդիայի առաջնության ամսվա լավագույն երիտասարդ ֆուտբոլիստի մրցանակը։ 2008 թվականի փետրվարին նա նոր պայմանագիր է կնքել «Ֆալկիրկ» ակումբի հետ և մրցաշրջանի ընթացքում անցկացրած 35 խաղում խփել է 3 գոլ։

2008/09 մրցաշրջանում Արֆիլդը կրկին ստացել է ամսվա լավագույն երիտասարդ ֆուտբոլիստի մրցանակ, այս անգամ 2008 թվականի սեպտեմբերին։ Նա եղել է «Ֆալկիրկի» կազմում, երբ թիմը Շոտլանդիայի գավաթի եզրափակչում 0:1 հաշվով պարտվել է «Ռեյնջերսին»։ Արֆիլդը խփել է 10 գոլ 2008/09 մրցաշրջանում, որոնցից յոթը՝ լիգայում։

Հաջորդ մրցաշրջանում նա ստացել է 10 համարը, որը նախկինում կրել է Սթիվեն Պրեսլին։ «Գամիլտոն Ակադեմիկալն» առաջարկել է £ 100 000 Արֆիլդի համար 2009 թվականի օգոստոսին, սակայն «Ֆարկիլկը» մերժել է առաջարկը՝ ասելով. «Մենք կասկածեցինք, թե բաց չենք թողել արդյոք մեկ զրո առաջարկված գումարում»։

2009/10 մրցաշրջանում Արֆիլդի առաջին հանդիպումը տեղի ունեցավ Եվրոպա լիգայի 1/8 եզրափակչում, որտեղ թիմը հաղթեց «Վադուցա» ակումբին 1:0 հաշվով։ Ալֆիրդը մրցաշրջանն ավարտել է լիգայի 36 խաղերում խփած երեք գոլով, սակայն թիմը դուրս է մնացել Պրեմիեր լիգայից։

Ալֆիրդը Շոտլանդիայի երիտասարդական հավաքականում
«Ֆալկիրկի»՝ առաջնությունից դուրս մնալուց հետո լուրեր տարածվեցին Արֆիլդի հեռանալու մասին։ 2010 թվականի մայիսի 17-ին հաստատվել է, որ խաղացողը բանակցում է անգլիական «Հադերսֆիլդ» ակումբի հետ և պետք է բուժզննում անցնի ակումբում։ Մինչ այդ «Ֆալկիրկը» մերժել էր «Համիլտոն Ակադեմիկալ», «Հիբերնաինա», «Հարթ օֆ Միդլոտիան» և «Սաութհեմփթոն» ակումբների առաջարկները։

Արֆիլդը լքեց «Ֆալկիրկը»՝ նրա կազմում անցկացնելով ընդհանուր առմամբ 108 խաղ և խփելով 13 գոլ։ Նրա վերջին հանդիպումը «Ֆալկիրկի» կազմում եղավ «Կիլմարնոկի» հետ. վերջինիս հաղթանակի պատճառով էլ «Ֆալկիրկը» անցել է ցածր դիվիզոն։

### Հադերսֆիլդ Թաուն

#### 2010/11 մրցաշրջան

2010 թվականի մայիսի 21-ին պաշտնոապես հայտարարվեց, որ Արֆիլդը պայմանագիր է ստորագրել «Հադերսֆիլդ Թաունի» հետ, իսկ «Ֆալկիրկը» նրա տրանսֆերից ստացել է £ 400 000, բայց հետագայում այդ գումարը կարող էր բարձրանալ մինչև £ 600 000 որոշակի թվով խաղեր անցկացնելուց հետո։

Խաղացողն իր դեբյուտը նշել է 2010 թվականի օգոստոսի 7-ին «Նոտս Քաունթիի» դեմ խաղում, որտեղ «Հադերսֆիլդ Թաունը» հաղթել է 3:0 հաշվով։ 2010 թվականի սեպտեմբերի 10-ին նա խփել է իր առաջին գոլը «Հադերսֆիլդ Թաունի» կազմում՝ արտագնա խաղում գրավելով «Լեյտոն Օրիենտ» ակումբի դարպասը. խաղն ավարտվեց 2:1 հաշվով հօգուտ «Հադերսֆիլդի»։ Մեկ շաբաթ անց նա խփեց իր առաջին գոլը «Հադերսֆիլդի» տնային մարզադաշտում «Յովիլ Թաունի» դեմ խաղում, որ ավարտվել է 4:2 հաշվով։

#### Մրցաշրջան 2011/12

Արֆիլդը «Հադերսֆիլդի» հիմնական կազմի խաղացողներից մեկն էր. նա անցկացրել է 38 խաղ և բոլոր առաջնություններում երկու գոլ խփել։ «Հադերսֆիլդը» ավարտեց մրցաշրջանը փլեյ-օֆֆ փուլում և իրավունք ստացավ պայքարել Չեմպիոնշիպի ուղեգիր ստանալու համար։ Ուեմբլի մարզադաշտում անցկացված եզրափակչում «Հադերսֆիլդը» հետխաղյա 11 մետրանոցների արդյունքում 8:7 հաշվով հաղթեց «Շեֆիլդ Յունայթեդին». Արֆիլդը իրացրեց իր 11 մետրանոցը, հաշիվը դարձնելով 2:1 հոգուտ իր թիմի։

#### Մրցաշրջան 2012/13

«Հադերսֆիլդի» կազմում Չեմպիոնշիպում անցկացրած առաջին մրցաշրջանում Արֆիլդը հազվադեպ է դուրս եկել խաղադաշտ, և մրցաշրջանի ավարտին հեռացվել է ակումբից Տոմոմ Կլարկոմի և Ալոնոմ Լիի հետ։

### Բարնլի

«Հադերսֆիլդից» հեռանալուց հետո Արֆիլդը դիտումների է մասնակցել «Բարնլի» ակումբում և 2013 թվականի հունիսի 15-ին գոլ խփել «Կորկ Սիթիի» դեմ հաղթական խաղում, որն ավարտվել է 3:0 հաշվով. չորս օր անց նա երկու տարվա պայմանագիր կնքեց «Բարնլիի» հետ։ Արֆիլդը վերցրեց 37-րդ համարը` ի հիշատակ «Ֆալկիրկի» երիտասարդական թիմի խաղացող Քրեյգ Գովանսի, ով նույնպես կրել էր այդ համարը և մահացել էր երկաթուղային վթարի ժամանակ 2005 թվականին։ Արֆիլդը «Բարնլիի» կազմում իր առաջին պաշտոնական գոլը խփել է 2013 թվականի օգոստոսի 6-ին, Լիգայի Գավաթի շրջանակներում անցկացվող «Յորք Սիթիի» դեմ խաղում, որն ավարտվել է 4:0 հաշվով հոգուտ «Բարնլիի»։ Ընդհանուր առմամբ այդ մրցաշրջանում ֆուտբոլիստը «Բարնլիում» խփել է 9 գոլ 49 խաղերում։ «Բարնլին» ստացավ Պրեմիեր լիգայում խաղալու հնարավորություն, իսկ Արֆիլդը 2014 թվականի հուլիսին ակումբի հետ պայմանագիրը երկարաձգել է 3 տարով։

Արֆիլդը Շոտլանդիայի երիտասարդական հավաքականի կազմում
Պրեմիեր Լիգայում Արֆիլդն առաջին անգամ գոլ է խփել մրցաշրջանի առաջին՝ «Չելսիի» դեմ խաղում։

Միջազգային կարիերա
------------------

### Շոտլանդիա

Արֆիլդը խաղացել է Շոտլանդիայի մինչև 19, մինչև 21 երիտասարդական հավաքականներում և Շոտլանդիայի երկրորդ հավաքականում։ Նա իր դեբյուտը երիտասարդական հավաքականում նշել է Ավստրիայի դեմ ընկերական խաղում (3:1)։ Արֆիլդը 21 տարեկան հասակում Շոտլանդիայի հավաքականի կազմում էր և խաղացել էր 2007 թվականի հոկտեմբերի սկզբին։ Նա եղել է Բիլի Ստարկի թիմի հիմնական կազմի խաղացող 2009 և 2011 թվականների Եվրոպայի երիտասարդական հավաքականների առաջնության ընտրական փուլերում։ Նա իր առաջին գոլը երիտասարդական հավաքականի կազմում խփել է 2008 թվականի հունվարի 8-ին Ուկրաինայի երիտասարդական հավաքականի դեմ խաղում, որն ավարտվել է 2:2 հաշվով։

### Կանադա

Քանի որ Արֆիլդի հայրը ծնվել էր Տորոնտոյում, խաղացողը իրավունք ուներ խաղալու Կանադայի ազգային հավաքականի համար 2016 թվականի փետրվարին տեղեկություն է տարածվել, որ խաղացողը պատրաստ է դիմել ՖԻՖԱ-ին՝ թույլտվություն խնդրելով միանալու Կանադայի ազգային հավաքականին, քանի որ այլևս հույս չուներ, թե կհրավիրվի Շոտլանդիայի ֆուտբոլի ազգային հավաքական։ 2016 թվականի մարտին Արֆիլդը ընդգրկվել է Կանադայի հավաքականի կազմում՝ մասնակցելու Աշխարհի գավաթի ընտրական մրցաշարի շրջանակներումում անցկացվող Մեքսիկայի դեմ խաղին։ Նա իր դեբյուտը կատարել է մարտի 25-ին՝ Մեքսիկայի դեմ տնային խաղում փոխարինելով Թոզեյնտ Ռիկետսին. խաղն ավարտվել է 0:3 հաշվով հոգուտ Մեքսիկայի։ Արֆիլդն ընդգրկվել է Կանադայի ազգային հավաքականում՝ մասնակցելու ԿՈՆԿԱԿԱՖ Ոսկե գավաթ 2017 մրցությանը։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  Արգենտինական ֆուտբոլի տվյալների շտեմարան (իսպ.)
4. 1 2  Rollin, Glenda; Rollin, Jack, eds. (2012). *Sky Sports Football Yearbook 2012–2013* (43rd ed.). London: Headline Publishing Group. էջ 476. ISBN 978-0-7553-6356-8.
5. ↑  «Gretna 0–4 Falkirk». *BBC Sport* (անգլերեն). 2007 թ․ օգոստոսի 4. Վերցված է 2017 թ․ հունիսի 28-ին.
6. ↑  «Inverness CT 4–2 Falkirk». *BBC Sport* (անգլերեն). 2007 թ․ սեպտեմբերի 29. Վերցված է 2017 թ․ հունիսի 28-ին.
7. ↑  «Arfield wins monthly player prize». *BBC Sport* (անգլերեն). 2008 թ․ հունվարի 20. Վերցված է 2017 թ․ հունիսի 28-ին.
8. ↑  «Arfield pens new Bairns contract». *BBC Sport* (անգլերեն). 2008 թ․ փետրվարի 28. Վերցված է 2017 թ․ հունիսի 28-ին.
9. ↑  «Arfield wins young player award». *BBC Sport* (անգլերեն). 2008 թ․ հոկտեմբերի 5. Վերցված է 2017 թ․ հունիսի 28-ին.
10. ↑  «Falkirk reject Arfield bid». *Sky Sports* (անգլերեն). 2009 թ․ օգոստոսի 3. Վերցված է 2017 թ․ հունիսի 28-ին.
11. ↑  «Falkirk 1–0 Vaduz». *BBC Sport* (անգլերեն). 2009 թ․ հուլիսի 16. Վերցված է 2017 թ․ հունիսի 28-ին.
12. ↑  «Arfield happy at Falkirk». *Sky Sports* (անգլերեն). 2009 թ․ սեպտեմբերի 1. Վերցված է 2017 թ․ հունիսի 28-ին.
13. ↑  Clive Lindsay (2010 թ․ մայիսի 8). «Kilmarnock 0–0 Falkirk». *BBC Sport* (անգլերեն). Վերցված է 2017 թ․ հունիսի 28-ին.
14. ↑  «Arfield joins Huddersfield Town». *BBC News* (անգլերեն). 2010 թ․ մայիսի 24. Վերցված է 2017 թ․ հունիսի 28-ին.
15. ↑  «Notts County 0–3 Huddersfield». *BBC Sport* (անգլերեն). 2010 թ․ օգոստոսի 7. Վերցված է 2017 թ․ հունիսի 28-ին.
16. ↑  «Huddersfield promoted after epic shoot-out win over Sheffield United». *BBC Sport* (անգլերեն). 2012 թ․ մայիսի 26. Վերցված է 2017 թ․ հունիսի 28-ին.
17. ↑  Dave Sykes (2013 թ․ մայիսի 6). «Town's retained list confirmed». *Huddersfield Town* (անգլերեն). Վերցված է 2017 թ․ հունիսի 28-ին.
18. ↑  «David Jones appears in Burnley friendly win at Cork City». *BBC Sport* (անգլերեն). 2013 թ․ հուլիսի 16. Վերցված է 2017 թ․ հունիսի 28-ին.
19. ↑  «Burnley complete move for Huddersfield midfielder Scott Arfield». *Sky Sports* (անգլերեն). 2013 թ․ հուլիսի 19. Վերցված է 2017 թ․ հունիսի 28-ին.
20. ↑  Scott McDermott (2014 թ․ մայիսի 4). «Burnley star Scott Arfield honours memory of tragic Falkirk youngster Craig Gowans». *Daily Record* (անգլերեն). Վերցված է 2017 թ․ հունիսի 28-ին.
21. ↑  «York 0–4 Burnley». *BBC Sport* (անգլերեն). 2013 թ․ օգոստոսի 6. Վերցված է 2017 թ․ հունիսի 28-ին.
22. ↑  «Burnley extend contract for midfielder Scott Arfield». *BBC Sport* (անգլերեն). 2013 թ․ օգոստոսի 6. Վերցված է 2017 թ․ հունիսի 28-ին.
23. 1 2  «Scott Arfield – U19 Squad». *Scottish Football Association*. Վերցված է 2011 թ․ սեպտեմբերի 10-ին.
24. 1 2 3 4  «Scott Arfield – U21 Squad». *Scottish Football Association*. Վերցված է 2011 թ․ սեպտեմբերի 10-ին.
25. ↑  «Scott Arfield – U21 Squad». *Scottish Football Association*. Վերցված է 2011 թ․ սեպտեմբերի 10-ին.
26. ↑  Brian McLauchlin (2015 թ․ մայիսի 20). «Scott Arfield: Scotland call-up would be 'pinnacle' of career». *BBC Sport* (անգլերեն). Վերցված է 2017 թ․ հունիսի 28-ին.
27. ↑  Tyrone Marshall (6th February 2016). «Canada calling for Burnley's proud Scott». *Lancashire Telegraph* (անգլերեն). Վերցված է 2017 թ․ հունիսի 28-ին.
28. ↑  Daniel Squizzato (2016 թ․ փետրվարի 6). «Report: Burnley midfielder Scott Arfield to be called up for Canada's World Cup qualifiers vs. Mexico». *MLSsoccer.com* (անգլերեն). Վերցված է 2017 թ․ հունիսի 28-ին.
29. ↑  «2016-03 2018 FIFA World Cup Qualifiers». *Canada Soccer* (անգլերեն). Վերցված է 2017 թ․ հունիսի 28-ին.
30. ↑  «Arfield Receives First Canada Call-Up». *Burnley Football Club* (անգլերեն). 2016 թ․ մարտի 18. Արխիվացված է օրիգինալից 2017 թ․ սեպտեմբերի 18-ին. Վերցված է 2017 թ․ հունիսի 28-ին.
31. ↑  «Canada Soccer on Twitter». *Twitter* (անգլերեն). 2016 թ․ մարտի 18. Վերցված է 2017 թ․ հունիսի 28-ին.
32. ↑  Marc Weber (2016 թ․ մարտի 26). «Scott Arfield's first Canadian cap a joy, even in an 'eye-opening' loss to Mexico». *The Province* (անգլերեն). Արխիվացված է օրիգինալից 2016 թ․ ապրիլի 12-ին. Վերցված է 2017 թ․ հունիսի 28-ին.
33. ↑  «Canada selects dynamic squad for 2017 CONCACAF Gold Cup». *Canada Soccer* (անգլերեն). 2017 թ․ հունիսի 27. Արխիվացված է օրիգինալից 2017 թ․ հուլիսի 1-ին. Վերցված է 2017 թ․ հունիսի 28-ին.

Արտաքին հղումներ
----------------

* Ցուցանիշները *soccerbase.com* կայքում (անգլ.)
* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)
* Ֆուտբոլիստի էջը *worldfootball.net* կայքում(անգլ.)
* Վիճակագրութունը *National Football Teams* կայքում(անգլ.)
* Ֆուտբոլիստի էջը Կանադայի ֆուտբոլի ասոցացիայի կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սքոթ Արֆիլդ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · CanadaSoccer.com · FootballDatabase.eu · MLS · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՇՖՄ |

 |